Renault Mégane

Renault Mégane er en mindre mellomklassebil fra den franske bilprodusenten Renault. Den første generasjonen ble presentert i 1995 og erstattet da Renault 19. Til å begynne med var Mégane tilgjengelig som femdørs kombi, firedørs sedan (kalt Classic), cabriolet og tredørs coupé. Tre bensinmotorer var tilgjengelige, på mellom 1,4 og 1,8 liter, samt to dieselmotorer på henholdsvis 1,8 og 2,0 liter.

I 1999 gjennomgikk modellserien en mild ansiktsløftning, mens andre generasjon Mégane (Mégane II) ble introdusert i 2002. Denne fikk langt mer oppmerksomhet enn forgjengeren grunnet sitt annerledes design, og var fra introduksjonen tilgjengelig som kombibil med tre eller fem dører, og senere som sedan, stasjonsvogn og cabriolet med ståltak. I 2005 fikk Mégane II en lett ansiktsløftning, som for det meste berørte interiør samt front. 

Renault Mégane ble kåret til Årets Bil i Europa i 2003.

Eksterne lenker 
 

Renault-modeller
Bilmodeller introdusert i 1995